# Overordnet gevinstrealiseringsplan

Formålet med den overordnede gevinstrealiseringsplanen er å gi regjeringen og departementene et bedre grunnlag for systematisk utredning og rapportering om gevinster fra arbeid med tiltak som kan gi mer effektiv ressursbruk og økt handlingsrom.

Overordnet gevinstrealiseringsplan skal fremlegges av det departementet som har hovedansvaret for forslaget. Departementet har ansvar for at planen er omforent med andre departementer som får budsjettmessige besparelser og eventuelt økte kostnader, og med KMD for tiltak som berører kommunene.

## Oversikt over nettogevinster for offentlig sektor med budsjetteffekt

* + For gevinster som gir netto besparelser for offentlig sektor, skal det utarbeides en tabell som gir en oversikt over henholdsvis totale bruttokostnader og totale bruttogevinster med budsjetteffekt under det departement som fremmer forslaget, jf. tabell 1.a.
  + Dersom tiltaket i tillegg skal gi budsjettmessige besparelser under enten andre departementer eller i kommunene, skal det for hvert av disse departementene eller for kommunene utarbeides tilsvarende tabeller, jf. tabell 1.b. For tiltak som berører kommunene, skal ansvarlig departement forelegge oversikten for KMD.
  + Tabellene skal utarbeides i tråd med følgende:
  + Alle kostnader og gevinster føres opp i mill. 2022-kroner.
  + Dersom forslaget berører flere kapitler og poster, angis totalbeløp og mest relevant kap./post i tabellen.
  + Oversikten skal vise de bruttokostnader som følger av forslaget, herunder kostnader som finansieres innenfor gjeldende budsjettramme.
  + Oversikten skal vise de bruttogevinster som følger av forslaget og fordeles på relevante underkategorier, f.eks. gevinster fra lavere IKT-kostnader, gevinster fra mer effektive arbeidsprosesser mv.
    - Gevinstberegningen skal ta utgangspunkt i det tiltak som har blitt utredet og valgt, jf. kravene i Utredningsinstruksen.
    - Det kan være stor usikkerhet om gevinstene av tiltaket. Derfor bør det både legges stor vekt på å utarbeide forventningsrette anslag for gevinstene og å belyse usikkerhet best mulig, gjerne gjennom følsomhetsanalyser
  + Tabellen skal vise konsekvensene for alle relevante år, herunder for år hvor det er estimert med vesentlige endringer i nettogevinstene etter at tiltaket er satt i drift. Fra og med siste år i oversikten legges det til grunn at det ikke er årlige endringer i henholdsvis kostnader og gevinster.
  + Nettogevinster beregnes som differansen mellom totale gevinster og totale kostnader.

Nedenfor gis det et eksempel på tabeller som viser oversikter over henholdsvis kostnader og gevinster som gir budsjettmessige besparelser for henholdsvis departementet som fremmer forslaget og for et annet departement som også skal ha budsjettmessige besparelser.

*Tabell 1.a. Nettogevinster på ansvarlig FAGs budsjett pga. forslag X under FAG (mill. 2022-kroner)*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Dep.** | **Kap.post** | **Beskrivelse** | **2022** | **2023** | **2024** | **2025** | **2026** | **2027** | **2028** |
| FAG | xx.xx | **Totale kostnader (x)** |  |  |  |  |  |  |  |
|  |  | - Herav forslag om nye midler |  |  |  |  |  |  |  |
|  |  | - Herav egenfinansiering |  |  |  |  |  |  |  |
| FAG | xx.xx | **Totale innsparinger (y)** |  |  |  |  |  |  |  |
|  |  | - Herav [f.eks. lavere IT-kostnader] |  |  |  |  |  |  |  |
|  |  | - Herav [f.eks. mer effektive prosesser] |  |  |  |  |  |  |  |
| FAG |  | **Nettogevinster (y-x)** |  |  |  |  |  |  |  |

*Tabell 1.b. Nettogevinster på berørte FAGs/kommunes budsjett pga. forslag X under FAG. (mill. 2022-kroner)*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Dep.** | **Kap.post** | **Beskrivelse** | **2022** | **2023** | **2024** | **2025** | **2026** | **2027** | **2028** |
| FAG / | xx.xx | **Totale kostnader (x)** |  |  |  |  |  |  |  |
| KOM |  | - Herav forslag om nye midler |  |  |  |  |  |  |  |
|  |  | - Herav egenfinansiering |  |  |  |  |  |  |  |
| FAG / | xx.xx | **Totale innsparinger (y)** |  |  |  |  |  |  |  |
| KOM |  | - Herav [f.eks. lavere IT-kostnader] |  |  |  |  |  |  |  |
|  |  | - Herav [f.eks. mer effektive prosesser] |  |  |  |  |  |  |  |
| FAG /  KOM |  | **Nettogevinster (y-x)** |  |  |  |  |  |  |  |

*Eksempel på tabell 1.a. Nettogevinster på FINs budsjettet pga. modernisering av folkeregisteret under FIN*

*(mill. 2022-kroner)*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Dep.** | **Kap.post** | **Beskrivelse** | **2022** | **2023** | **2024** | **2025** | **2026** | **2027** | **2028** |
| FIN | 1618.01 | **Totale kostnader** | **65** | **65** | **52** | **12** | **12** | **12** | **12** |
|  |  | - Nye midler til investering | 40 | 40 | 20 | 0 | 0 | 0 | 0 |
|  |  | - Nye midler til driftskostnader | 0 | 0 | 6 | 6 | 6 | 6 | 6 |
|  |  | - Egenfinansiert investering | 25 | 25 | 20 | 0 | 0 | 0 | 0 |
|  |  | - Egenfinansierte driftskostnader | 0 | 0 | 6 | 6 | 6 | 6 | 6 |
| FIN | 1618.01 | **Totale innsparinger** | **0** | **0** | **40** | **48** | **54** | **58** | **58** |
|  |  | - Lavere IKT-kostnader | 0 | 0 | 16 | 20 | 20 | 20 | 20 |
|  |  | - Lavere portokostnader | 0 | 0 | 8 | 8 | 8 | 8 | 8 |
|  |  | - Mer effektive arbeidsprosesser | 0 | 0 | 16 | 20 | 26 | 30 | 30 |
| FIN | 1618.01 | **Nettogevinster** | **-65** | **-65** | **-12** | **36** | **42** | **46** | **46** |

*Eksempel på tabell 1.b. Nettogevinster på ASDs budsjett pga. modernisering av folkeregisteret under FIN (mill. 2022-kroner)*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Dep.** | **Kap.post** | **Beskrivelse** | **2022** | **2023** | **2024** | **2025** | **2026** | **2027** | **2028** |
| ASD | 605.01 | **Totale kostnader** | **0** | **0** | **20** | **10** | **6** | **6** | **6** |
|  |  | - Egenfinansiert investering | 0 | 0 | 20 | 0 | 0 | 0 | 0 |
|  |  | - Egenfinansierte driftskostnader | 0 | 0 | 0 | 10 | 6 | 6 | 6 |
| ASD | 605.01 | **Totale innsparinger** | **0** | **0** | **0** | **51** | **62** | **66** | **66** |
|  |  | - Lavere IKT-kostnader | 0 | 0 | 0 | 15 | 20 | 20 | 20 |
|  |  | - Lavere portokostnader | 0 | 0 | 0 | 16 | 16 | 16 | 16 |
|  |  | - Mer effektive arbeidsprosesser | 0 | 0 | 0 | 20 | 26 | 30 | 30 |
| ASD | 605.01 | **Nettogevinster** | **0** | **0** | **-20** | **41** | **56** | **60** | **60** |

## Oversikt over andre gevinster og forutsetninger for gevinstrealisering

I tillegg til budsjettmessige effekter skal det utarbeides en kort omtale av andre mulige gevinster samt viktige forutsetninger for å hente ut gevinster.

* + Tiltakets andre sentrale gevinster beskrives, herunder:

1) gevinster som bidrar til økt kvalitet i tjenester for innbyggere, næringsliv mv.

2) gevinster som gir besparelser for innbyggere, næringsliv mv.

* + Gevinster under punkt 1 og 2 som ikke kan tallfestes, beskrives kvalitativt. For disse skal det beskrives hvordan man kan synliggjøre og måle gevinster som kommer i form av høyere kvalitet i tjenestene og økt produksjon for samme ressursinnsats.
  + Overordnede forutsetninger for at gevinstene skal kunne realiseres, og eventuelle forventede utfordringer beskrives kort. I beskrivelsen skal det legges vekt på å beskrive hvordan departementet konkret vil bidra til at gevinstene for henholdsvis offentlig sektor, innbyggere og næringslivet blir realisert i egen virksomhet og eventuelt også på andre departementers områder og/eller i kommunene. I dette arbeidet vil styringsdialogen med underliggende etater ofte være sentralt.